open-index/open-wikipedia-markdown huggingface dataset:
Prinsipe William kan Wales

Si **Prinsipe William kan Wales** (namundag, William Arthur Philip Louis kan Hunyo 21, 1982) iyo an matuang aki ninda Charles, Prinsipe kan Wales, asin ni Diana, Prinsesa kan Wales. Siya man an ikatolong pinakamatuang makoapo ni Reyna Elizabeth II asin ni Prinsipe Philip, an Duke kan Edinburgh. Siya an ikaduwa sa linyada sa pagtukaw sa trono, sunod sa saiyang ama, sa kahadean kan 16 na independienteng estado, dawa totoo parati nag'eerok siya sa Reino Unido, an pinakagurang na estado sa kahadean na ini. 

Siya nagkuang edukasyon sa apat na eskwelahan sa Reino Unido asin nagkamit nin titulo sa Unibersidad kan St. Andrews. Parte kan saiyang bakasyon sa pagklase pigkonsumo niya sa Tsile, Belize, asin sa ibang mga nasyon sa Aprika. Siya natoka bilang teniente sa Blues and Royals regiment kan Household Cavalry na kasabay niya an tugang niyang si Prinsipe Harry. Pakalihis duwang taon, natapos niya an training komo sarong piloto sa Royal Air Force College Cranwell. Kan 2009, si Prinsipe William nagbalyo sa Royal Air Force, nataas sa ranggong flight lieutenant asin nagtraining pagpalupad nin helikopter ngane magin lubos na propesyonal na piloto sa Search and Rescue Force. Kan Autumn 2010, natapos niya an inapod na *generic and special-to-type helicopter training*; ngonyan yaon na siya nakatoka sa RAF Valley sa squadron Nu. 22 bilang co-piloto sa Sea King search and rescue helicopter.

Kan Nobyembre 16, 2010 pigbantolin kan Clarence House na si Prinsipe William asin an saiyang haloy nang kailusyon, si Kate Middleton, kakasalon. Nabareta sunod na an seremonya nin pagkasal gigibohon sa Westminster Abbey sa Abril 29, 2011 alas onse nin aga.

## An relasyon ki Catherine Middleton

An mga taon niya sa unibersidad, siya na'ayon sa mga tipikal na kasiribotan igdi, magpalihis sa mga inum-inuman asin makiramas sa saiyang mga amigo, amiga; pero sabi niya, "Bako akong posikit na magpalbag sa mga party dawa iyo an hinuhuna kan iba. Pero arog kan ama niya, siya nagin laman kan mga huringhuding asin oroosipon asin an pribadong buhay niya nagin "somsoman" kan mga peryodiko, orog na an relasyon niya ki Kate Middleton na saro sa kabakas ni William sa kwartong pig'estaran niya sa unibersidad, asin iyo an pigde'date magpoon pa kan 2003. Si Middleton nag'atender ki Prinsipe William sa saiyang *passing-out parade* sa Sandhurst asin ini an enot na kasibotan na saiyang pigatenderan bilang bisita siya ni William asin kun saen siya naglataw na maray. Mala ta an pagrereparo kan relasyon ninda nagtolod sa mga paragibong libro na magpurusta sa posibilidad sa karasalan royal na mangyayari, manta an retail chain na Woolworths nagpagibo nin mga memorabilia asin souvenir na may kaagid na retrato kan magkailusyon. 

May tugang siyang ngohod na lalaki, si Prinsipe Harry.

## Mga panluwas na takod

* Royal.gov.uk – Prince William
* Prince of Wales.gov.uk – Prince William
* Monarchy Wales – leading campaign organisation 
* Illustrated biography of Prince William
* Prince William graduates from RMAS
* Prince William talks with NBC's Matt Lauer

## Toltolan
Kate Middleton

Si **Catherine Elizabeth "Kate" Middleton** (namundag, Enero 9 1982) iyo an kailusyon ni Prinsipe William kan Wales. An saindang kasal ginibo kan Abril 29, 2011. Si Middleton nagdakula sa Chapel Row sa Bucklebury, Berkshire, Inglatera,  asin siya nag'adal sa Scotland sa Unibersidad kan St. Andrews kun saen nanagboan niya si Prinsipe Williams kan 2001. Nagkaigwa sinda nin romantikong relasyon na naputol nin pirang bulan kan 2007. Alagad, sige man an pagkaaramigo ninda asta napukawan giraray an saindang pagkaminootan.

Poon kaidto, si Middleton pirmi nang nahihiling sa mga okasyon kan pamilya real. Hinahangaan siya sa maray niyang pagdara nin bado, mala ta nakakaiba parati sa lista kan mga "mahusay magbarado" (best-dressed) kan mga fashion magasin. Kan nabalangibog nang husto an saindang relasyon, naglataw na an uru-urulay na bako nang harayo magpapakasal na an duwa. Kan Nobyembre 16, 2010 an opisina kan Prinsipe kan Wales sa Clarence House pig'anunsyo an saindang intensyon sa pagpakasal.

## Pamilya

Si Middleton namundag sa Royal Berkshire Hospital kan Enero 9, 1982 asin binunyagan sa St. Andrew's Bradfield, Berkshire kan Hunyo 20, 1982. Siya an pinakamatua sa tolong aki kan mag'agom na si Carole Elizabeth (nee Goldsmith), sarong flight attendant, asin si Michael Francis Middleton, na saro man na flight attendant bago nagin flight dispatcher sa British Airways.  

## Karera

Si Middleton kan Nobyembre 2006 inako an pwesto komo accesory buyer kan kompanyang Jigsaw, sarong dakulang tindahan nin mga gubing. Kan Septyembre 2007, nabareta na mabutas na sa trabaho niyang ini ta magigin propesyonal na retratista. Maadal kuta siyang pormal ki Mario Testino, sarong retratista asin nagretrato nang dakul ki Diana asin sa mga aki niya. Nabisto si Testino ni Middleton huli mansana ki Prinsipe William; alagad, si Mario Testino pigpahimutakn an bareta na maadal saiya sa pagretrato si Kate Middleton. 
## Mga panluwas na takod

* Profile at BBC
* Family tree at BBC
* Prince William and Kate Slide Show  at *[[Life magazine]]*

## Toltolan
Prinsipe Harry

Si **Prinsipe Harry** (namundag, Henry Charles Albert David; Setyembre 15, 1984) na mas arapodan na Prinsipe Harry, iyo an ngohod na aki ninda Charles, an Prinsipe kan Wales asin ni Diana, Prinsesa kan Wales, asin an makoapo ni Reyna Elizabeth II asin ni Prinsipe Philip, Duke kan Edinburgh. Siya kun siring an ikatolo sa linyada sa pagtukaw sa trono, sa hurihan kan saiyang ama asin matuang tugang kan 16 na independienteng mga soberanong estado na inapod na mga Kumonwelt na mga nasyon: an Reino Unido, Kanada, Australya, New Zealand, Jamaica, Barbados, an Bahamas, Grenada, Papua New Guinea, an mga Islang Solomon, Tuvalu, Santa Lucia, San Vicente, asin an Grenadines, Belize, Antigua asin Barbuda, y San Kitts asin Nevis. Si Prinsipe Harry, kun siring, siya man an ikatolong mamana kan pwestong Pamayo kan Kumonwelt. Siya man an ikatolo sa linyada kan pwesto bilang Gobernador kan Simbahan nin Inglatierra.

Pakatapos kan edukasyon niya sa manlaenlaen na mga eskwelahan sa Reino Unido asin pag'estar niya sa Australya asin Lesotho kan bakasyon niya sa pagklase, si Prinsipe Harry, bakong arog kan tugang niyang Prinsipe William, dai nagkua nin kurso sa unibersidad kundi diretso sa paglaog sa militar. Siya natokang segundo tenyente sa Blues and Royals kan Household Cavalry Regiment na kasabay an tugang niya, dangan tinapos niya an saiyang training komo sarong komandante sa tanke. Nagsirbe siya nin 77 aldaw sa Gerang Apgan, pero hinale siya duman kan ibinalangibog kan sarong magasin sa Australya an saiyang tokang ini.

## Mga panluwas na takod
* Prince Harry's eulogy to Princess Diana delivered on 31 August 2007 
* Prince Harry's interview with NBC's Matt Lauer
* Royal.gov.uk – Prince Harry 
* Prince Harry at His Hottest  – slideshow by *[[Life magazine]]*
* Personal Profile – Prince Harry – From Prince of Wales official Site
* Illustrated biography of Prince Harry
* Prince Harry Not Going to Iraq on Time.com (a division of Time Magazine)

## Toltolan
Papa Juan Pablo II

Si **Papa Juan Pablo II** (Latin: Joannes Paulus PP. II), pinangaki, Karol Józef Wojtyła (pagkasayod, /KA-rol YU-zef voy-TI-wa/; Mayo 18, 1920–Abril 2, 2005) iyo an santo papa poon Oktobre 16, 1978 abot sa saiyang kagadanan, sa edad na 84 taon, 319ng aldaw. ,Siya an ika-264 na Papa sa historya kan Simbahan Katoliko, an kaenot-enoteng bakong-Italyanong Papa sa nakaaging 455 taon, asin an pinakaenot na naghahale sa Poland. An saiyang pagtukaw iyo an ikaduwang pinakahaloy na nag'abot nin 26 na taon, 168 aldaw. Si Papa Pius IX (1846-1878) sana an mas halawig, na nagtukaw nin 31 taon.

Si Papa Juan Pablo II nagkanonisar ki San Lorenzo Ruiz asin ki Mapalad na Pedro Calungsod.

Si Papa Juan Pablo II naotsan ginhawa bandang 9:37 nin banggi, oras sa Vatican, kan Abril 2, 2005, sa edad na 84, pagkatapos magkahelang nin Parkinson's Disease asin iba-iba pang helang na nagdapo saiya poon pa kan huring parte kan dekada 1990.

Si Papa Juan Pablo II inoomaw bilang saro sa pinakamaimpluensyang lider nin ika-20ng siglo. Siya an tinutubod na instrumental sa pagrumpag kan komunismo sa saiyang nasyon na Poland, asin kahurihurihi sa enterong Europa. Pero saiya man na pigtaboga an mga kalabisan kan kapitalismo Siya man responsable sa pagpakarhay kan relasyon kan Simbahan Katoliko sa Judaismo, Simbahan kan Ortodoxa Oriental, Islam asin sa Comunion Anglicana.Totoo an mga progresibo pigtutuyaw siya kan saiyang pagsurog sa mga katokdoan kan Simbahan laban sa artificial contraception asin an pagorden nin pading babae. An mga tradisyonalista man kinokodesyahan siya kan pag'andorog niya sa Ika-2ng Concilio Vaticano, sa mga pagbabakle sa Liturhiya asin kan mga ekunumikal na pakikitrato niya.

Si Santo Papa Juan Pablo II iyo an saro sa pinaka mabinyaheng lider sa kinaban sa tala nin  historya, mala ta 129 nasyon an nabisita niya sa periodo kan saiyang pontificado. Siya tataong magtaram nin Italyano, Pranses, Aleman, Ingles, Espanyol, Portuges, Ukraniano, Ruso, Kroata, Esperanto, Antigong Griyego, Latin, asin siring man, an saiyang dilang Polako. Bilang parte kan saiyang pangapodan sa kabanalan, siya nagbeatificar nin 1,340 katawo, asin pigkanonisar  483 na santo, sobra sa enterong rekord kan mga nagkaerenot saiya sa periodo nin limang siglo. 

Kan Desyembre 19, 2009, si Juan Pablo II pigproklamang venerable  ni Papa Benedicto XVI asin mabebeatificar sa Mayo 1, 2011.Siya nakanonisar kasabay ni Juan XXIII kan 27 Abril, 2014.
 
## Toltolan


## Mga panluwas na takod
* Vatican: the Holy See
* The Holy See - The Holy Father - John Paul II
* 'Lolek, The Boy Who Became Pope John Paul II' 
* Link to collected tributes, writings and commentary on John Paul II
* Electing a new Pope: The Conclave and all that
* John Paul II Karol Wojtyła Papiez z Polski 
* Third pilgrimage of John Paul II to Poland, Institute of National Remembrance
* Pope John Paul II to achieve sainthood
* John Paul II's Visit to Detroit, Michigan 
* Pope John Paul II, ''Time'' Magazine, 30 October 1978
Esperanto

An **Esperanto** iyo an pinakanagagamit na tataramon na pighaman asin binilog bilang katuwang na tataramon pang-internasyunal. An pangaran kaini naghale sa *Doktoro Esperanto*, pseudonym na ginamit ni Dr. Ludwig Lazarus Zamenhof, kan pigpalagda' niya an pinakaenot na libro (Unua Libro, 1887) kun saen pigdetalye niya an Esperanto (boot sabihon, siya na naglalaom). An kaisipan ni Zamenhof iyo na makamukna' siya nin madaling mano'dan asin neutral sa pulitikang tataramon na maandorog sa katoninongan asin makakatabang sa pagkasinabotan sa pag'ultan kan mga manlaenlaen na katawohan nagtataram sa iba-ibang dila. 

Ginagaom na an mga parataram Esperanto kababae 10,000, kalangkawe, maabot duwang milyon. An Esperanto igwang mga tinubong parataram, ta, may mga tawo na nano'dan an pagtaram kaini hale sa mga magurang ninda poon pagkani'aki. An Esperanto tinataram sa umabot 115 nasyon; an paggamit kani halangkaw partikularmente sa Europa, solnopan Asya, asin sa Norte asin Sur Amerika.

## Mga Halimbawa

## Mga panluwas na takod
* 
* UEA.org the World Esperanto Association
* Esperanto books at Project Gutenberg 
* Esperanto kurso 
* alpabeto ng Esperanto
* 
* The Amazing Story of how Esperanto came to be  by *[[The New Republic]]*
* Esperanto Swadesh list of basic vocabulary words (from Wiktionary's Swadesh list appendix)
* Eventeo   World News in Esperanto

## Mga babasahon pa
* Emily van Someren. Republication of the thesis 'The EU Language Regime, Lingual and Translational Problems'. 
* ''Ludovikologia dokumentaro I'' Tokyo: Ludovikito, 1991. Facsimile reprints of the *Unua Libro* in Russian, Polish, French, German, English and Swedish, with the earliest Esperanto dictionaries for those languages.
* Fundamento de Esperanto. HTML reprint of 1905 *Fundamento*, from the Academy of Esperanto.
* Auld, William. *La Fenomeno Esperanto* ("The Esperanto Phenomenon"). Rotterdam: Universala Esperanto-Asocio, 1988.
* Butler, Montagu C. *Step by Step in Esperanto*. ELNA 1965/1991. ISBN 0-939785-01-3.
* DeSoto, Clinton (1936). *200 Meters and Down*. West Hartford, Connecticut, USA: American Radio Relay League, p.&nbsp;92.
## Toltolan
L. L. Zamenhof

Si **Ludwig Lazarus Zamenhof** () (ˈzɑːmɪnhɒf/; namundag,  Leyzer Leyvi Zamengov  Desyembre 15], 1859 – Abril 14, 1917) sarong doktor asin linggwista. Siya an kag'imbento kan Esperanto, tataramon na dawa pinanday sana nin sarong tawo luminakop, asin sagkod ngonyan dakul pa an nag'uusar bilang lenggwahe sa internasyunal na komunikasyon.

## Toltolan
Mahmoud Ahmadinejad

Si **Mahmoud Ahmadinejad** (Persyano: محمود احمدی‌نژاد Mahmūd Ahmadinezhād [mæhˈmuːd(-e) æhmædiːneˈʒɒːd]; Ingles: /ɑːməˈdɪnɨʒɒd/ ah-mə-DIN-i-zhod; namundag, Oktobre 28, 1956) iyo an ika-anom asin presenteng Presidente kan Republikang Islamiko kan Iran asin an nangengenot na lider kan Alliance of Builders of Islamic Iran, sarong koalisyon nin mga konserbatibong mga grupo pulitiko sa Iran. Saro siyang inhenyero asin maestro na kapobrehan an ginikanan. Siya buminale sa "Opisina sa Pagpakusog nin Kaboronyogan" (Office for Strengthening Unity) pakatapos kan Rebolusyon Islamiko. Siya natokahan magtukaw komo gobernador probinsyal alagad hinale siya sa pwesto kan magtukaw na komo presidente si Mohammad Khatami asin siya buminalik sa pagtokdo. An konseho kan Tehran pigpili siya bilang alkalde kan 2003. Kan siya alkalde, nagin siya matagas na tagatolod nin mga higot na relihiyosong pagboot mala ta saiyang binungkal si mga reporma kutang liberal na pinapasunod kan mga naenot na alkalde. Sa saiyang kampanya presidensyal kan 2005, sa suporta kan Alliance of Builders of Islamic Iran, nakua niya 62% kan si boto sa sarong *runoff election*. Nagin siyang Presidente kan Agosto 3, 2005.

## Mga panluwas na takod
* Official website of the President of Iran
* Blog of President Ahmadinejad 
* Biography  at CIDOB Foundation
* Video Archive of President Ahmadinejad  at *Irannegah.com*
* People Who Mattered: Mahmoud Ahmadinejad  *Time*, 16 December 2006
* The Results As They Came In, Andrew Sullivan, *The Atlantic*, 13 June 2009

 
## Toltolan
Franklin Peñalosa

Si **Franklin "Aging" Peñalosa** (namundag kan Mayo 7, 1977) sarong propesyonal na triatlela (paralangoy, paradalagan asin biseklista) kan Syudad nin Naga. Dating para-bisekleta kan probinsyang Camarines Sur, nagpoon siyang magbali sa daralaganan kan taon 2005 sa 29th Milo Marathon Elimination dangan nagin triatleta bàgo matapos an dekada. Kabali siya sa TMM Timex Team, sarong grupo nin mga triatleta sa Filipinas siring man kan Tri-Team 300 na nakabase sa rehiyon Bikol. 

Nakamtan niya an inot na kampeonato sa daralaganan sa Milo Marathon sa giníbong elimination sa Syudad nin Naga kan 2007. Alagad inot siyang nagbali digdi kan 2005 sa kategoryang 5K kun sain nagunò niya an Ikatulong Premyo. Komo sarong triatleta, nag-ikaduwa siya sa kategoryang Male 30 to 39 sa pinakainot na Camarines Sur Triathlon kan 2009.

## Karera
Nakamtan man ni Peñalosa an Ikatulong Premyo sa nakaaging The North Face 100 CamSur kan Abril 30-Mayo 1, 2011. Bàgo kaini, siya nag-ikaduwa sa 1st Iloilo Dinagyang International 30K Duathlon kan Enero 16, 2011 asín nag-ikatulo sa lokal na daralaganán na Jingle Bell Run: Save Our Wetlands sa kategoriyang 13K kan Desyembre 19, 2010.

## Mga toltolan


## Mga panluwas na takod
*Franklin Peñalosa sa Facebook
*Opisyal na websayt kan TNF100 Philippines
Cindy Lopez

Si **Cindy Lopez** saróng Bikolanang paradalagán kan probinsyang Camarines Sur asín sarô sa mga nangangáwat sa daralaganán ngonyán sa Rehiyon Bikol.  

Siyá an nangenot sa kategoryang 12K sa mga babae sa giníbong *1st Run for Naga River* (54:16) na pinadrinohan kan Lokal na Gobierno kan Ciudad nin Naga kan Abril 18, 2011. Bàgo kainí, siyá man an nangenot sa kategoryang 10K sa mga babae sa *Ridge Run for Reef* kan Marso 20 sa Ciudad nin Legazpi, sa kategoriyang 13K sa mga babae sa lokal na daralaganán na Jingle Bell Run: Save Our Wetlands kan Desyembre 19 asín sa *34th Milo Marathon* (44:07) kan Oktobre 3 na giníbo sa Ciudad nin Naga kan nagtalikód na taón.

## Toltolan
Espesye

An **espesye** o **lahi**, sarong biolohikong klasipikasyon saka sarong klaseng rangong taksonomiya kan mga organismo. Igwa nin kakayahan na magpakadakol an sarong espesye asin mag gibo nin mga ugbon na pwedeng umaki. Magkaharanihan nin istraktura an mga organismong yaon sa parehas na espesye sa istruktura kan saindang DNA (Deoxyribonucleic acid). 

Inaapod an grupo kan mga species na magkaharanihan an istraktura kan saindang DNA na **genus**. An espesye iyo may ngaran na duwahan, e.g Canis lupus familiaris, Canis an ngaran kan genus na kun sain kabali an mga lobo, lupus an ngaran kan species kan ayam o ido saka familiaris na nagtutukoy kan lahi kan ido.

## Hilingon man

* DNA (Deoxyribonucleic acid)
Burj Khalifa

An **Burj Khalifa** (Arabo: برج خليفة‎ "**Khalifa Tower**") na dati inaapod **Burj Dubai** sarong edipisyo sa Dubai, Pinagsarong Arabong Emirado asin iyo ngonyan an pinakahalangkaw na gibo-nin-tawong estruktura sa kinaban.Ini may langkaw na 828 metro (2,717 piye). Pino'nan itogdok kan Septyembre 21, 2004 asin natapos kan Oktobre 1, 2009, pinag'inaguraran opisyalmente kan Enero 4, 2010. An edipisyong ini parte kan 2 km² (490-acre) na development na inapod Downtown Burj Khalifa sa "First Interchange" kan kalabaan nin Sheikh Zayed Road, asin harani sa sentro kan negosyo nin Dubai. An arkitektura asin inhinyerong desinyo pinaggibo kan kompanyang Skidmore, Owings and Merrill, LLP (Chicago), asin an nangenot na arkitekto iyo si Adrian Smith saka an nangenot na inhinyero sa estruktura iyo si Bill Parker. An nagkapot kan mayor na kontrata iyo an Samsung C&T kan  South Korea..

An gastos na total sa proyektong ini nag'abot $1.5 bilyon, asin sa kaenterohan kan pagdebelop kan "Downtown Dubai", $20 bilyon.  Kan Marso 2009, si Mohamed Ali Alabbar, chairman kan nagpapadalagan sa proyekto, nagsabi na an pang'opisinang espasyo nahalaga nang US $4,000 por metro kwadrado asin duman sa Armani Residences na yaon man sa laog kan Burj Khalifa, an barakalan $3,000 por metro kwadrado. 
 
An pagkahaman kan proyekto natongod sa krisis pinansyal kan kinaban, asin sa pa'ngana' na konstruksyon nin mga edipisyo sa nasyon na ini, mala ta bunga kaining mga pangyari nagkaigwa nin halangkaw na pagkabakante asin pagkaremate .

Huli kan an Dubai natalmok sa naglolobong utang dara kan ambisyon niya, an gobyerno napiritan maghanap nin multibilyon na ayuda sa saiyang kadolon, an Abu Dhabi, sarong nasyon na mayaman sa asayti. Sa sarong dai pighunang pangyari, sa pag'inagurar kan edipisyo, an torre pigbago an pangaran, asin inapod nang **Burj Khalifa**, sa pagtaong onra sa Presidente kan Pigsarong Arabong Emirado, si Khalifa bin Zayed Al Nahyan

Gibo kan paglakma' kan merkado sa pagrorogaring sa Dubai, an mga arkila sa Burj Khalifa huminuros nin 40% mga sampolong bulan pakabukas kaini. Sa 900 na apartment sa torre, mga 825 an dai pang nag'aarkila kan mga oras na iyan. 

## Toltolan
Khalifa bin Zayed Al Nahyan

Si **Sheikh Khalifa bin Zayed bin Sultan Al Nahyan** (Arabo: خليفة بن زايد بن سلطان آل نهيان‎; namundag Enero 25, 1948; inapod man Sheikh Khalifa) iyo an presenteng Presidente kan Pinagsarong Arabong Emirato (UAE) asin emir kan Abu Dhabi. Siya nagtukaw sa duwang pwestong ini kan Nobyembre 3, 2004, kasalihid kan saiyang ama, si Zayed bin Sultan Al Nahyan, na nagadan sa aldaw na sinundan. Siya man nagsesirbeng Pamayo mas amay pa ngane kaini huli ta an saiyang ama may kahelangan.

Siya man an presenteng chairman kan Abu Dhabi Fund for Development (ADFD).
## Toltolan
Abu Dhabi

An **Abu Dhabi** (Arabo: أبو ظبي‎ Abū Ẓabī), literalmente, ama nin gazelle)   iyo an kabesera asin ikaduwang pinakadakulang syudad kan Pinagsarong mga Arabong Emirato. Ini namomogtak sa sarong pormadong T na isla nag'iiswil sa Golpo Persiko sa parteng sentral solnopan na kosa. An siyudad na ini igwang mga 896,751 na populasyon kan taon 2009. 

An Abu Dhabi eneerokan kan mga importanteng opisina kan gobyerno federal, siya man an tinutukawan kan Gobyerno mismo kan Pinagsarong mga Arabong Emirato asin igdi man naka'estar an pamilya kan Abu Fhabi Emiri y kan presidente mismo kan Emirato. An Abu Dhabi nagparadakula na nanggad bilang sarong kosmopolitan na metropolis. An saiyang marikas na pagtalubo, asin urbanisasyon, kasabay kan halangkaw na mga sweldo kan populasyon, pinagpanday an siyudad sa sarong nangengenot asin gantad na maray na metropolis. Ngonyan an siyudad iyo na an sentro kan pulitika, kultura, komersyo asin industriya kan bilog na nasyon; mala ta an Abu Dhabi sana husto nang naambag nin 56.7% sa GDP (Gross Domestic Product) kan taon 2008..

An Abu Dhabi iyo an kwartel kan darakulang mga institusyon sa pinansya arog kan Abu Dhabi Securities Exchange, an Central Bank of the United Arab Emirates asin iba pang mga darakulang multinasyunal na korporasyon. Saro sa dakulang nagproprodukto nin asayti, an Abu Dhabi pighingoa na maglaog sa iba-ibang mga inversion ngane magin pusog an saiyang ekonomiya asin dai nagsasarig sana sa asayti. Orog na, ini nagpapadakula sa serbisyo pinansyal asin sa lado nin turismo. Sinasabi na an Abu Dhabi iyo na pinakamagastong siyudad para sa mga dayong emplyeado, asin ini na an ika-50 pinakahalangkaw sa barakalon.  An magasin na Fortune asin CNN sinabi na an Abu Dhabi iyo an pinaka'mayaman na siyudad sa kinaban.

## Mga panluwas na takod
* Municipality of Abu Dhabi City 
* Abu Dhabi information portal, abudhabi.ae
* Department of Municipal Affairs Portal , abudhabi.ae
* Abu Dhabi - Wikivoyage
* 
* 2030 transport master plan , dot.abudhabi.ae

## Toltolan
Pinagsarong mga Arabong Emirato

An **Pinagsarong mga Arabong Emirato** (Arabo: دولة الإمارات العربية المتحدة‎ Al Imārāt al ‘Arabīyah al Muttaḥidah), inapod man na An Emirato, (Arabo: الامارات‎ Al Imārāt) sarong pederasyon na namomogtak sa sur-subangan kan Arabong Peninsula sa Sur-solnopan kan Asya, asin kadolon an Oman, Saudi Arabia asin man kadolon sa dagat an Iraq, Kuwait, Bahrain, Qatar asin Iran.

## Toltolan
Lorenzo Ruiz

**Lorenzo Ruiz** (; ; ; November 28, 1594 – September 29, 1637), also called **Saint Lorenzo of Manila**, is a Filipino saint venerated in the Catholic Church. A Chinese-Filipino, he became his country's protomartyr after his execution in Japan by the Tokugawa Shogunate during its persecution of Japanese Christians in the 17th century.

Si **Lorenzo Ruiz** (c. 1600 - Septyembre 29, 1637) na bisto man bilang **San Lorenzo de Manila**, iyo an pinaka'enot na Filipinong nagin santo sa laog kan Simbahan Katoliko Romano. Siya pinagmartir sa Okinawa durante kan persekusyon kan mga Kristiyanong Hapon sa irarom kan shogunato ni Tokugawa, ika-17 siglo. Siya namundag sa Binondo, Manila (Filipinas). An saiyang ama sarong Intsik asin an saiyang ina, sarong Tagalog. An mga magurang niya kapwa mga Katoliko. Si Lorenzo nagsirbe sa kumbento kan Simbahan sa Binondo bilang sakristan. Alagad, mas amay pa kaini, siya nagin kaapil sa Confraternidad del Santo Rosario.

## Toltolan
Prepektura kan Okinawa

An **Prepektura kan Okinawa** (沖縄県, Hapon: Okinawa-ken?, Okinawano: Uchinaa-ken) iyo an saro sa prepektura kan Hapon na yaon sa pinakang poro kan saiyang habagatan. Ini binibilog kan ginatos na mga oro-isla kan Mga Islang Ryukyu na kawing'kawing nin sobra sa 1,000 kilometro an laba, asin ini naabot pahabagatan poon Kyushu sungdo' Taiwan. An kabesera kan Okinawa, an Naha, namomogtak sa parteng habagatan kan pinakadakula asin pinakamatawong isla, an Poro' nin Okinawa, na yaon haros sa tahaw asin pag'oltan kan Kyushu asin Taiwan. An pigdidiringkilan na Mga Islang Senkaku (sa Mandarin: Mga Islang Diaoyu), pigaadministrar sa presente bilang parte kan Prepektura kan Okinawa. 

## Toltolan
Shogunato kan Tokugawa

An **Shogunato kan Tokugawa**, midbid man komo bakufu Tokugawa(徳川幕府？) asin bilang bakufu Edo(江戸幕府？),, sarong rehimen feudal kan Hapon na tinogdas ni Tokugawa Ieyasu asin pinamoonan kan mga shogun kan pamilya Tokugawa. An periodong ini nabisto komo Periodo Edo asin kinua an saiyang pangaran hale sa kabeserang siyudad kaini, an Edo na ngonyan apod na Tokyo, kan an pangaran kaini nahira kan 1868. An shogunato kan Tokugawa namoon sa Kastilyo Edo poon 1603 hanggan 1868, kan ini narumpag na durante kan Pamomoon kan Meiji.

## Mga panluwas na takod
* Japan
* Tokugawa Political System 
* SengokuDaimyo.com The website of Samurai Author and Historian Anthony J. Bryant
** Anthony J. Bryant is the author of **Sekigahara 1600: The Final Struggle for Power**, Praeger Publishers;(September, 2005)

## Toltolan
Abbottabad

An **Abbottabad** (/ˈæbətəˌbæd/; Urdu: ایبٹ آباد Ābṭābād; sinasayod [ˈaːbʈaːbaːd̪]) sarong siyudad namomogtak sa rona nin Hazara kan probinsya nin Khyber Pakhtunkhwa, sa Pakistan. An pangaran kaini ginuno sa pangaran ni James Abbott, sarong administrador na Briton sa lugar na ini. . An siyudad mismo namogtak sa Orash Valley, 115 kilometro (71 mi) an rayo sa bandang norte-subangan kan kabeserang Islamabad asin 150 kilometro (93 mi) an rayo bandang subangan kan Peshwar sa altitud na 1,250 metro (4,134 piye) asin ini an kabesera kan Distrito Abbottabad. An siyudad bistong gayo sa marayrahay na panahon niya, mga institutsyon sa edukasyon na halangkaw an kalidad asin mga kampo nin militar. 

Kan Mayo 2, 2011 an Abbottabad nailawan na gayo sa bilog na kinaban kan si Presidente Barack Obama kan Estados Unidos pigbalangibog na si Osama bin Laden nataraka' asin nagadan kan pwersa militar kan Amerika igdi sa siyudad na ini kun asin si bin Laden nagpapa'ili.

## Agi-agi

An banwaan nin Abbottabad, kan ini nasa pamomoon kan Raj na Briton, iyo an nagsirbeng kwartel kan Distrito Hazara sa panahon na sakop pa kan Britanya an Indya. Ipigngaran ki Komandante James Abbott, ta siya an nagpundar kan banwaan asin kan distrito kan Enero 1853 pakatapos na mapasakop an Punjab. Siya nagtener bilang enot na Deputy Commissioner kan distrito Hazara poon 1849 abot Abril 1853. Si Abbott natotomoyan bilang iyo an nagsurat nin sarong rawitdawit tituladong "Abbottabad" bago siya nagbalik sa Britanya kun saen ipighayag niya an saiyang pagkamoot sa banwaan na ini asin mapongaw na babayaan na niya. Kan amay nin ika-20ng siglo, an Abbottabad nagin sarong kampo militar asin sanatorium asin nagsirberng kwartel kan brigada kan Ika-2ng Dibisyon kan Northern Army Corps. An garison pinagbilog nin apat na batalyon nin mga tinubong infanteria (mga Gurkha) asin apat na grupo nin pwersa armadang tagaduman mansana.

## Toltolan
Benazir Bhutto

Si **Benazir Bhutto** (Sindhi: بينظير ڀٽو; Urdu: بینظیر بھٹو, sinasayod [beːnəˈziːr ˈbʱʊʈʈoː]; [Hunyo 21], [1953 – Desyembre 27 2007) sarong Pakistaning pulitiko, na an ginikanan dugong Pakistani asin Kurdo-Irani, asin iyo an nagin pamayo kan Partido Popular kan Pakistan (PPP), sarong partido na sentro-wala asin pinakadakulang partido pulitiko kan Pakistan. Si Bhutto iyo an pinakaenot na babae na namayo nin sarong estadong Muslim mala ta duwang beses nagtukaw bilang Primer Ministro (1988-1990; 1993-1996). Siya man an pinakaenot asin sa ngonyan iyo sana an babaeng nagin primer ministro kan Pakistan. Siya an pinakamatuang aki kan mag'agom na si dating Primer Ministro kan Pakistan si Zulfikar Ali Bhutto asin si Mrs. Nusrat Bhutto. Siya an agom kan presenteng Presidente kan Pakistan, si Asif Alif Zardari.

Si Bhutto pinagpasumpa bilang Primer Ministro enot na beses kan 1988 sa edad na 35, dangan pinatalsik sa pwesto sa pagboot kan si dating Presidente Ghulam Ishaq Khan huli sa kargong korupsyon. Kan 1993 siya nabotohan liwat sa dating posisyon alagad hinale giraray kan taon 1996 sa parehong akusasyon, pero ngonyan hinale siya kan saiyang partidong elehidong Presidente, si Farooq Leghari. An ginibo niya pakatapos kan pangyari naghale sa Pakistan asin nagtener sa Dubai.

Nagbalik si Bhutto sa Pakistan kan Oktobre 18, 2007 kan nagkaigwa siya nin pakitrato ki Presidente Pervez Musharraf kun saen ginawadan siya nin amnestiya asin anoman na kargong korupsyon saiya, inatras. Siya inasisinar kan Desyembre 27, 2007 kan siya pahale sa sarong PPP rally duman sa siyudad nin Rawalpindi, Pakistan, duwang semana lang bago mag'eleksyon presidensyal. Sunod na taon, binisto siya komo saro sa nagkamit kan Nasyon Unidong premyo sa Lantad nin Deretsong Pantawo.

## Mga panluwas na takod
*Life in Pictures 1953–2007 , Inside Bhutto's 'Prison' Photo Essay  and The Aftermath of an Assassination  from Time
*Photo Diary of Benazir Bhutto  from AOL
*Benazir Bhutto 3-part interview on Indian Television 
*The assassination of Benazir Bhutto  - responses at The Immanent Frame, a blog hosted by the Social Science Research Council
*Fatima Bhutto discusses Benazir Bhutto's legacy in a podcast 
*Remembering Benazir Bhutto from *Daily News* (Sri Lanka) December 27, 2008
*Pakistan remembers Benazir Bhutto In Pics from Arabian Business
*Or Zanjeer Toot Gaie Collection of Articles, Columns, and Essays on the Life and Death of Benazir Bhutto Shaheed
; Mga Artikulo
*The Political Situation in Pakistan  (audio) - Benazir Bhutto on Capitol Hill in September 2007
*News & Videos about Benazir Bhutto  CNN, 2007
*Timeline shows conflicting reports on cause of Bhutto's death , 2007
*In pictures: Bhutto laid to rest, BBC News, 28 December 2007

## Toltolan
Golpo Persiko

An **Golpo Persiko**, na namomogtak sa Sur-solnopan kan Asya, sarong iswil kan Dagat Indyano asin ini yaon sa pag'oltan kan Iran (na dati inapod Persya) asin kan Arabong Peninsula. 

An Golpo Persiko nagin sentro kan 1980-1988ng Gerang Iran-Irak kun saen an ambos lado inaatake an mga oil tanker kan lambang saro. Kan 1991, an Golpo Persiko nagin naman lugar kan iriwal, an inapod na "Persian Gulf War" o "Gulf War"; igdi an Irak pinagsakyada an Kuwait alagad natolod pabalik, asin totoo an tunay na dahelan kan diringkilan iyo an manongod sa dagang teritoryo. 

An Golpo Persiko dakul magagayon na pagsisiraan, mahiwas na mga bahura (coral reef) asin dagya na atamanan nin mga perlas sa talaba alagad an ekolohiya kaini natataya sa peligro huli sa industrialisasyon, orog na an pag'oola nin asayti asin petrolyo durante kan mga gera sa rona na ini.

Sa historya asin sa internasyunal na pagtrato minimidbid totoong ini Golpo Persiko, ,an hawak tubig na ini kumboot inaapod na Golpo Arabo o simple "An Golpo" kan kadaklan na mga estadong Arabo, Pero maski arin sa duwa dai bistado sa internasyunal na paggamit. An terminong "Golpo nin Iran" (Golpo Persiko) iyo an ginagamit kan International Hydrographic Organization. 

## Mga panluwas na takod
*''Persian Gulf'', Encyclopedia Iranica 
*The Persian Gulf , Information, history and resources of the Persian Gulf
*The Portuguese in the Arabian peninsula and in the Persian Gulf 
*Persian Gulf Region
*UN GEGN – Historical, Geographical and Legal Validity of the Name: Persian Gulf 
* Persian Gulf Studies Website 

## Toltolan
Rawis kan Arabia

An **Rawis kan Arabia** iyo an sarong kadagaan sa Solnopan na Asya. Inapod man ining "Arabia"  o, **Subkontinenteng Arabo** . Ini an pinakadakulang peninsula sa kinaban asin may kahiwasan na 3,237,500 km2 (1,250,000 mi2).. An lugar na ini kritikal an papel sa geo-politika huli kan mahiwas na reserba nin petrolyo asin natural na gas.

## Mga panluwas na takod
* High resolution scan of old map of Arabia 
* Map showing Arabia from Mersin to Aden 

## Toltolan
Harold Camping

Si **Harold Egbert Camping** (namundag, Hulyo 19, 1921) sarong Kristiyanong brodkaster sa radyo asin tele'ebanghelista; siya man an presidente kan Family Radio, sarong relihiyosong broadcasting network sa California na igwang lampas 150ng mga sanga sa Estados Unidos asin may websayt pa. 

Si Camping nabibisto kan saiyang malagong asin hararom na boses na maluway sana magtaram. Siya ginagamit an adal sa numero sa Bibilya (numerology) sa paghula kun noarin talaga matatapos an buhay sa kinaban asin kun noarin ini matutunaw.

Siya naghula naman na an Pagtiripon ("Rapture") ni Hesukristo mangyayari sa Mayo 21, 2011 asin si Hesus totoong rurumpagon asin tutunawon an bilog na kinaban pakalihis kaini nin limang bulan, sa Oktobre 21, 2011. Alagad, kan enot pa, naghula na siya na an "Pagtiripon" mangyayari kan Septyembre, 1994, na dai man ngane nangyari.

## Mga panluwas na takod
* Harold Camping biography  sa Family Radio opisyal na websayt
* Last Year on Earth blog by Justin Berton, sarong reporter sa  San Francisco Chronicle.

## Toltolan
Pagtiripon kan mga Gadan asin Buhay

An **An Pagtiripon** iyo an pigtotomoy sa Bagong Tipan kan Bibliya, sa bersikulo 14-17 kan 1 Tesalonika, Kapitolo 4, kun saen titiriponon sa Panahon nin Katapusan an gabos na Kristiyano, gadan man asin buhay, ni Hesukristo sa ibabaw kan kalangitan asin sagkodpaman magdadanay sa Saiya.

Ini an sinasabi ni Pablo sa ika-2ng surat niya sa mga taga-Tesalonika, 1 Ts 4:14-17:

"14 Ta, kun nagtutubod kita na si Jesus nagadan asin nabuhay liwat, siring man si mga napaturog dadarahon kan Dios huli ki Jesus, kaiba man nya. 15 Uya an tinataram mi saindo sa tataramon kan Kagurangnan. Kitang nabubuhay, kitang natatada' sagkod sa pagdatong kan Kagurangnan, dai makakalamang sa napaturog. 16 Ta an Kagurangnan man sana, sa sarong pagbuot, sa tingog nin arkanghel asin sa trompeta nin Dios, mahilig hale sa langit, asin an mga nagadan na yaon ki Cristo, enot na mabubuhay, 17 dangan kita na mga buhay pa na nawawalat, rarabsingon sa mga panganuron kaiba ninda sa pagsabat sa Kagurangnan sa aire. Siring, danay kitang makakaibanan kan Kagurangnan." 

Magkapirang pana'naw sa mga Kristiyano an manongod sa oras nin pagbalik ni Hesukristo asin kaiba na diyan an punto kun ini mangyayari sararoan sana o magkaduwang beses an manongod sa pagtiripon. 

## Mga panluwas na takod

* Rapture Ready
* Rapture: Lord's Coming from Biblecentre.org
* A chronological chart of Revelation, depicting multiple raptures 
* Answers in Revelation  A site that addresses the rapture question from a post-tribulational framework. Features debates and critiques of other eschatological timelines.
* In Case Of the Rapture  Pre-tribulation rapture eschatology

## Toltolan
Dominique Strauss-Kahn

Si **Dominique Gaston André Strauss-Kahn** (dɔminik stʁos kan); namundag, Abril 25,1949), na parati binabansagan na **DSK** sana, sarong Pranses na ekonomista, abogado asin pulitiko. Siya kaapil kan Partido Sosyalista na Pranses. Nagin si Strauss-Kahn Namamahalang Direktor kan International Monetary Fund kan Septyembre 28, 2007, huli sa suporta kan presidente kan Pransya na si Nicolas Sarkozy. Nagsirbe siya sa siring na katongdan asta siya nagdemiter sa pwesto kan Mayo 18, 2011.

Siya sarong halangkaw na propesor nin ekonomiks sa Paris Institute for Political Studies Siya Ministro nin Ekonomiya asin Pinansya poon 1997 abot 1999 bilang parte kan gobyerno ni Lionel Jospin. Nag'entra siya sa pulitika asin kuta sinisikwit an kandidatura kan saiyang partido, an Partido Syosalista bilang kandidato presidensyal sa primarya para sa eleksyon nin presidente kan Pransya, alagad nadaog siya ni Ségolène Royal sa pirilian kan Nobyembre 2006.

Kan Mayo 2011, si Strauss-Kahn inaresto sa siyudad nin Nuweba York asin sina'ngatan nin kargo na pambabastos sekswal nin sarong surugoon kan ini maglaog sa kwarto niya ta malinig duman sa Sofitel New York Hotel. Dai pa siya naplanchar nin plea, alagad pinapahimutikan niya an gabos na akusasyon saiya. Dangan an huwes nagdesisyon na paluwason siya sa karsel sa piyansang sarong milyon na dolyar.. 

## Mga panluwas na takod

* IMF Opisyal na biograpiya
* Pansagang ni Strauss-Kahn: Nag'ooyon  man an babae
* Dakul na Pranses nagtutubod na biktima sana si Strauss-Kahn nin balubage'
## Toltolan
Nicolas Sarkozy

Si **Nicolas Sarkozy** (sinasayod {nikɔla saʁkɔzi||Sarkozy.ogg},namundag **Nicolas Paul Stéphane Sarközy** kan Enero 28, 1955) iyo an presente asin ika-23 na presidente kan Republikang Pranses. Nagtukaw siya sa pwesto kan Mayo 16, 2007 kan madaog niya sa eleksyon si Segolene Royal, an kandidato kan Partido Sosyalista. 

## Toltolan
Ali Abdullah Saleh

Si **Ali Abdullah Saleh** (; namundag Marso 21, 1946 o, 1942 iyo an enot asin presenteng Presidente kan Republika kan Yemen. Si  Saleh dati man nagsirbe komo presidente kan Norteng Yemen kan Republikang Arabong Yemen poon 1978 abot 1990, na durante kaini nagtukaw man bilang chairman kan Konseho Presidenyal kan Republika nin Yemen (pinagsarong Yemen). Siya na an pinakahalawig na nagtukaw sa siring na katongdan, na namoon poon pa kan 1978. . 

Kan Pebrero 2, 2011, huli sa nagaatubang siya sa pagtutumang kan mga Yemeni sa saiyang pamomoon, si Saleh nag'anunsyo na mababa na siya sa pwesto sa 2013. . Kan Abril 23, 2011, nagpabantolin na oyon na siyang magdimitir basta ta'wan siyang immunity sa anoman na prosekusyon kriminal. Kan Mayo 11, 2011 nag'oyon siya na makitrato sa mga grupong oposisyon na an kundisyon mabutas na siya sa laog nin sarong bulan.
## Toltolan
Benjamin Netanyahu

Si **Benjamin "Bibi" Netanyahu** (Hebreo: בִּנְיָמִין "בִּיבִּי" נְתַנְיָהוּ  Binyamin Netanyahu; namundag Oktobre 21, 1949, sa moracoch, Israel) iyo an presenteng Primer Ministro kan Israel. Siya nagsisirbe man alabes Chairman kan Partido Likud, asin bilang kaapil sa Knesset, siya an Ministro sa Salud kan Israel, Ministro sa Pensioner Affairs, asin Ministro man sa Economic Strategy kan nasyon na ini. 

Si Netanyahu iyo an kaenot-enoteng primer ministro kan Israel na ipinangaki sa laog kan nasyon na ini pakatogdas kaini bilang sarong estado. Siya nagbali sa Pwersang Pandepensa kan Israel kan 1967 kun saen siya nagsirbe komo komandante sa Sayeret Matkal Commando Unit, na an misyon iyo an magligtas sa mga nahohostage arog kan pagsakyada kaini duman sa nahijack na eroplanong Sabena (Flight 571) kan taon 1972. Nadamay man siya sa ralaban kan Gerang Yum Kippur kan 1973 asin nakamit niya an ranggong kapitan bago natapos an saiyang serbisyo igdi. Siya natokahan bilang embahador sa United Nations poon 1984 abot 1988, nagin miembro kan Partido Likud, asin Primer Ministro poon Hunyo 1996 hanggan Hulyo 1999. Si Netanyahu nagin man Ministrong Panluwas (2002-2003) asin MInistro sa Pinansya (2003-Agosto 2005) sa gobyerno ni Ariel Sharon alagad nagdemitir huli sa dai pagka'oroyon sa Planong Pag'atras sa Gaza. Kinaputan niya an liderato giraray kan Partido Likud kan Desyembre 20, 2005.. Kan eleksyon 2006, an Likud maluya an laban mala ta 12 sanang tukawan an ginana.. Kan Desyembre 2006, si Netanyahu nagin opisyal na Lider kan Oposisyon sa Knesset asin Pamayo kan Partido Likud. Kan Agosto 2007, naretenir niya an liderato sa Partidong ini kan madaog niya sa eleksyon sa laog kan partido si Moshe Feiglish. Pakatapos kan eleksyon sa Parlamento, kun saen siya nag'ikaduwa, si Netanyahu nagbilog nin sarong koalisyon na gobyerno.. Siya an tugang kan si komandante kan Israeli Special Forces na si Yonathan Netanyahu na nagadan sa sarong hostage rescue mission; tugang pa man siya ni Iddo Netanyahu, parasurat asin dramatista. 
     
Kan 2010, an magasin na Briton, "New Statesman", piglista siya bilang ika-11 sa "An 50 Pinakamaimpluensyang mga Tawo sa Kinaban".

### Mga libro
* *A Durable Peace: Israel and Its Place Among the Nations* (Warner Books, 2000) ISBN 0-446-52306-2
* *Fighting Terrorism: How Democracies Can Defeat Domestic And International Terrorism* (Diane Pub Co, 1995) ISBN 0-7881-5514-8 
* *A Place Among the Nations* (Bantam, 1993) ISBN 0-553-08974-9
* *Terrorism: How the West Can Win* (Farrar Straus & Giroux, 1986) ISBN 0-374-27342-1

### Artikulo
* Manongod sa Terorismo

## Mga panluwas na takod
*Prime Minister - Curriculum Vitae; Prime Minister office 
*netanyahu.org, official political website, , , 
*The 32nd Government, official Knesset website;Profiles
*Official You-Tube Channel of Israeli Prime Minister
* Biography of Benjamin Netanyahu at Zionism and Israel Information Center Biography Section
* Benjamin Netanyahu Profile on Israeli Lexicon (Ynetnews)

## Toltolan
Tel Aviv

An **Tel Aviv** (Pagsayod sa Ingles: /ˌtɛl əˈviːv/[2]), opisyalmente Tel Aviv-Yafo (Hebreo: תֵּל־אָבִיב-יָפוֹ‎, Hebreo "Spring Mound"-Jaffa; Arabo: تل أبيب‎ Tall ʾAbīb), iyo an ikaduwang pinakamatawong siyudad sa Israel, na may populasyon na 404,400.[1] An siyudad namomogtak sa parte kan Mediteraneong kosa kan Israel asin ini may hiwas na 51.4 kilometro kwadrado (19.8 mi kwadrado)). Ini man an pinakadakula asin pinakamatawong lugar sa Gush Dan, erokan kan 3.3 milyon na residente (2010). An siyudad sakop kan munisipyo nin Tel Aviv-Yafo, asin an namomoon iyo si Ron Huldai. An mga residente igdi inaapod na Tel Avivim.

## Mga panluwas na takod

* Boutique Hotels in tel Aviv
* The official Tel Aviv municipality website
* The official Tel Aviv municipality website 
* The official Tel Aviv municipality website 
* The History of Tel Aviv 
* Tel Aviv official tourism website 
* The Tel Aviv Foundation
* The Gay Guide to Tel Aviv
* Tel Aviv beach guide 
* 8 days forecast in Tel Aviv 

## Toltolan
Pervez Musharraf

Si **Pervez Musharraf** (, namundag Agosto 11, 1943 - Pebrero 5, 2023) iyo an ika-10ng presidente kan Pakistan asin namoon sa sarong gobyernong militar. Siya nagsakat sa poder kan Oktobre 12, 1999 paagi sa sarong bakong-madugo na kudeta militar kun saen binungakal nya an lehitimong gobyerno ni  Primer Ministro Nawaz Shariff. Kan Agosto 18, 2008, si Pervez Musharraf napiritan magdemitir huli sa impeachment na isasa'ngat kuta laban saiya kan gobyernong koalisyon. Komo Presidente, siya iyo pa man an Pamayo kan Pwersa Armada. Sagkod sa ngonyan, siya yaon sa luwas kan Pakistan asin nag'eerok sa London, Reyno Unido, asin nagsumpa mabalik sa sunod na pag'eleksyon. 

Kan siya Pamayo kan Pakistan, siya kaalyadong gayo kan Estados Unidos sa Gera sa Terorismo. Tinata'wan siyang kredito sa pagpauswag kan ekonomiya kan Pakistan durante kan kaamayan kan saiyang pamomoon. Alagad an limitado niyang popularidad orog na nagro'ro' kan saiyang pigsuspendir si Iftikhar Muhammad Chaudhry, Poon kan Korte Suprema, asin huli pa sa inapod na "Lal Masjid Siege". Si saiyang pag'ngata' kuta na magimponer nin ley militar dai naka'asba manta an pangapodan na siya i-impeach orog na nagin lakopan asin makusog. Masabi pa, si pagbalik ni Benazir Bhutto asin ni Nawaz Sharif orog na napadali an pagbalik kan demokrasya asin an pagsolnop kan pamomoon militar ni Musharraf.

Kan Pebrero 12, 2011, nagbaba an aresto de mandamiento para ki Musharraf kan korteng Pakistani, na pigsosoboot siya karapot sa pag'asasinar ki Benazir Bhutto.

Si Pervez Musharaff nagadan kan Pebrero 5, 2023 sa edad na 79 sa sarong helang na naglaygay.

## Libro

* Pervez Musharraf, *[[In the Line of Fire: A Memoir]]* (2006)

## Mga panluwas na takod

* Opisyal na panindog sa websityo kan Pakistan Army
* Pervez Musharraf sa Facebook
* Musharraf Foundation 
* bbc.co.uk, Timeline: Pakistan, a chronology of key events

## Toltolan
Dmitry Medvedev

Si **Dmitry Anatolyevich Medvedev** (Ruso: Дми́трий Анато́льевич Медве́дев, palis, Dmitriy Anatolyevich Medvedev, [ˈdmʲitrʲɪj ɐnɐˈtolʲjɪvʲɪtɕ mʲɪˈdvʲedʲɪf]; namundag Setyembre 14, 1965) iyo an ikatolo asin presenteng Presidente kan Federacion kan Rusya. Ginana niya an eleksyon presidensyal na ginibo kan Marso 2, 2008 kun saen nasikwit an 71.25% kan mga boto asin siya nagsumpa sa katongdan kan Mayo 7, 2008.

Si Medvedev enot na nanombrahan bilang Panduwang Primer Ministro sa gobyerno kan Ruso kan Nobyembre 14, 2005. Siya man an dating Pamayo sa Presdidential Staff ni Vladimir Putin asin nagin man Chairman kan Hunta Direktiba kan Gazprom, katongdan na kinaptan niya sa ikaduwang beses poon pa kan taon 2000. An kandidatura ni Medvedev suportado ni Presidente Vladimir Putin.

Kan Desyembre 10, 2007, siya pigendorsar komo kandidato sa nagdadangadang na eleksyon presidensyal kan pinakadakulang partido pulitika kan Ruso, an Ruso Unido asin kan magkapira pang partido pulitika; mala ta kan Desyembre 17, 2007, opisyalmente na siyang pig'endorsar kan Ruso Unido. Pero sa totoo lang, si Medvedev, na sarong teknokrata asin nombrado pulitikal, dai pa lamang nagkapot nin katongdan na elehido bago maglaog an 2008. Bilang presidente, si Medvedev tina'wan doon na gayo sa saiyang agenda an pagpauswag kan ekonomiya.

## Mga panluwas na takod

* Kremlin.ru - official website of President of Russia 
* Personal website  
* Official Twitter 
* Official Kremlin Youtube channel
* Official Kremlin video-blog 
* Official Livejournal blog

## Toltolan
Kim Jong-il

Si **Kim Jong-il**, sinusurat man **Kim Jung-il** (Koreano, 김정일), namundag Pebrero 16, 1941 - Desyembre 17, 2011 (sa rekord kan Sobyet)) o Pebrero 16, 1942 (sa rekord kan Norte Korea), iyo an presenteng lider kan Popular Demokratikong Republika kan Korea. Siya pa man an chairman kan Komisyon sa Depensa Nasyonal, Sekretaryo Heneral kan Partido nin Trabahadores kan Korea na iyo an partidong namomoon poon pa kan 1948. Siya man an Supremong Komandante kan Hokbong Popular kan Korea, na tinutubod iyo an ikaapat na pinakadakulang hokbo sa bilog na kinaban. Kan Abril 2009, an Norte Korea nag'enmyenda sa saiyang konstitusyon asin ngonyan tinotomoyan na siya bilang "Lider Supremo". Nasasambit man siyang "Lider na Namomotan", "An Samuyang Ama", "Si Heneral", asin "Heneralissimo".  An saiyang aki na si Kim Jong-un isinakat sa halangkaw na pwesto sa Partido nin Trabahadores asin iyo an sunod na tagamana niya sa poder.

## Toltolan

## Mga panluwas na takod
* Born in the USSR&nbsp;– Pagkaaki ni Kim Jong iL.
* The many family secrets of Kim Jong Il 
* "Hidden Daughter" Visits Kim Jong-il Every Year (nakalakip igdi mga retrato niya kan aki pa siya)
* Kim's family tree Sa Koreano
* BBC, North Korea's secretive 'first family'
* BBC, Profile: Kim Jong-il
* BBC, Who will succeed N Korea's Kim Jong-il?
Hong Kong

An **Hong Kong** (Intsik: 香港;) saro sa duwang espesyal na ronang administratibo kan Republikang Popular kan Tsina, an saro pa kaini iyo an Macau. Namumugtak sa kosang habagatan kan Tsina, asin nalilikosan kan Pearl River Delta saka kan Dagat Habagatan nin Tsina, ini bantog sa hararom niyang pantalan asin halawig na skyline. An Hong Kong saro sa pinakadusok sa populasyon sa kinaban asin igwa ining hiwas na 1,104 km2 (426 sq mi), may nageerok igding 7 milyon katawo. . Nubenta pursyento kan namamanwaan mga etnikong Intsik, an 5% hale sa ibang grupo.An Intsik na Han na iyo an mayoriya, kadaklan gikan mansana sa mga siyudad nin Guangzhou asin Taishan, na sakop kan probinsyang Guangdong. 

An Hong Kong nagin sarong kolonya kan Imperyong Briton pakatapos sana kan "Enot na Gerang Apyan" (1839-42). Dati an pagdolonan kaini limitado sana sa Isla nin Hongkong alagad pinalakbang ini sa sunod-sunod na pag'entra kan pwersang Briton sa Kowloon Peninsula, dangan sa inapod na New Territories kan taon 1898. Ini sinakop kan Hapon kan magputok an Ika-2 Gerang Pangkinaban dangan nakabalik sa kontrol kan mga Briton hanggan taon 1997. Kan taon na iyan binutsan na kan mga Briton asin ini nabalik na sa irarom kan soberania kan Popular na Republika kan Tsina. An polisya na pigpasunod igdi kan gobyernong sentral kan Tsina iyo an pagrespeto sa dating sistemang pinapasunod sa Hong Kong asin minimong interbensyon sa pagpalakaw kan gobyerno lokal dawa totoo nagkaigwang reporma pinasunod ini kan taon 2009. Palibhasa an Hong Kong haloy na napa'irarom sa sistemang Briton, an kultura igdi tagob sa impluensyang Solnopan asin an Ingles komun na nahihiling sa mga karatula asin dakul man na Intsik an tataong magtaram kan tataramon na ini huli ngane ta Ingles dati komun na ginagamit sa sistema kan edukasyon.

Sa irarom kan prinsipyong "Sarong nasyon, duwang sistema pulitika", an Hong Kong iba an ipinapasunod na sistema pulitika, asin iba mananggad kan sistema sa Kadagaan Tsina. An inapod na "Basic Law kan Hong Kong", an dokumentong konstitusyonal, na nagboboot na an Hong Kong dapat igwang "halangkaw na gayong autonomiya" sa gabos na bagay maliban sana sa panluwas na relasyones asin sa depensa militar, iyo an namomoon sa sistema pulitiko igdi. Dawa ngane igwang nagkukusog na multi-partidong sistema, sarong sadit na sirkulo nin elektorado iyo an nagkokontrol kan kabanga kan lehislatura. An Komite Elektorado na binibilog nin 800 katawo iyo an napili kan Pamayo (Chief Executive) kan gobyerno.

## Mga panluwas na takod
* Hong Kong at Encyclopædia Britannica
* HongKong at *UCB Libraries GovPubs*
* Discover Hong Kong  – Official site of the Hong Kong Tourism Board
## Toltolan